**Victorie în teste pentru anvelopele Kinergy 4S 2 X, modelul SUV all-season de la Hankook, testat la Auto Bild Allrad**

**Anvelopa Hankook Kinergy 4S 2 all season a obținut locuri de top în 2020 în patru teste diferite efectuate de reviste europene independente de automobile, iar anul acesta versiunea SUV urmează exemplul; în curând va fi numită câștigătoare la renumitul test de anvelope Auto Bild Allrad.** **Având peste 20 de ani de experiență în dezvoltarea benzilor de rulare destinate tuturor condițiilor meteo, producătorul de anvelope devine prin acest rezultat unul dintre pionierii mondiali în acest domeniu. Versiunea cu tracțiune integrală a revistei auto cu cea mai mare circulație din Europa laudă câștigătorul testului menționând „caracteristici convingătoare pe carosabil în toate condițiile meteorologice” și îl numește „exemplar” (Auto Bild Allrad 10/2021).**

***Neu-Isenburg, Germania, 15 septembrie 2021*** - Numărul de SUV-uri pe șosea continuă să crească, după cum cresc și vânzările de anvelope all-season, care au atins deja o cotă de piață de 20%, potrivit Auto Bild Allrad. Hankook a investit în cercetare și dezvoltare într-un stadiu incipient, iar banda de rulare a modelului Kinergy 4S 2 pentru toate anotimpurile destinată autoturismelor și cea a Kinergy 4S 2 X pentru SUV-uri sunt alternative excelente pentru toți cei care doresc să evite nevoia de a-și schimba anvelopele în fiecare an. Siguranța este o caracteristică importantă atunci când vine vorba de anvelope pentru toate condițiile meteo. Editorii revistei auto germane Auto Bild Allrad au declarat anvelopa Kinergy 4S 2 X de la Hankook ca fiind câștigătoarea de anul acesta în testele de anvelope all-season: „Chiar există, anvelopa care te menține în siguranță în orice condiții meteo.” Echipa editorială a desemnat câștigătorul testului de la Hankook ca fiind un compromis exemplar (10/2021).

„Suntem încântați de Kinergy 4S 2 și versiunea SUV, Kinergy 4S 2 X, care au convins jurații din testele independente ale mass-mediei europene. Proprietățile anvelopei vorbesc de la sine: Modelul benzii de rulare în formă de V și compusul de bandă de rulare de ultimă generație, care este fabricat din uleiuri naturale, oferă o manevrabilitate stabilă și sigură pe teren umed și uscat, direcție precisă și rezistență ridicată la acvaplanare. "confirmă Klaus Krause, șeful Centrului european de cercetare și dezvoltare de la Hankook.

Producătorul de anvelope premium Hankook a dezvoltat anvelopele all-season Kinergy 4S 2 și 4S 2 X pentru diverse condiții meteorologice și de temperatură, în special pentru șoferii conștienți de calitate și costuri, care doresc performanță și siguranță fără schimbarea semestrială a anvelopelor. Kinergy 4S 2 și 4S 2 X și-au îmbunătățit odată în plus caracteristicile de performanță în ceea ce privește echilibrul și consistența. Profilul oferă o alternativă atractivă pentru asigurarea mobilității pe tot parcursul anului, în conformitate cu legea și este deosebit de eficient în condițiile meteorologice din ce în ce mai imprevizibile din Europa. Datorită marcajului fulg de zăpadă (3PMSF), care este obligatoriu pentru anvelopele de iarnă din Europa începând cu ianuarie 2018, anvelopa poate fi condusă tot timpul anului în țări cu cerințe de anvelope de iarnă situaționale sau fixe.

Ca și anvelopă pentru toate condițiile meteo, Kinergy 4S 2 este extrem de versatilă, combinând caracteristicile specifice de vară și de iarnă ale unei anvelope, fără scăderi de performanță legate de temperatură. Oferă o fiabilitate ridicată în condiții umede, uscate și înzăpezite, ceea ce este posibil datorită benzii de rulare direcționale. Blocurile cu interblocare în formă de V ale benzii de rulare asigură o stabilitate suficientă la condus chiar și în sezonul rece. Acestea sunt completate de canelurile principale de drenaj extra largi în două etape, care permit scurgerea optimă a apei în lateral chiar și în condiții de ploaie abundentă. Sistemul de drenaj previne acvaplanarea și este, de asemenea, capabil să dreneze noroiul din banda de rulare mai eficient decât înainte. Aceste proprietăți sunt susținute de compusul benzii de rulare realizat dintr-un material compozit siliciu-polimer de înaltă densitate, ce asigură o aderență foarte bună la umezeală datorită prezenței în componența sa a uleiurilor și rășinilor naturale.

**Despre anvelopele Hankook**

Compania Hankook produce pe plan global anvelope radiale de înaltă performanță în segmentul „Premium” pentru automobile de pasageri, autovehicule de tip SUV, autovehicule de teren, camioane utilitare ușoare, rulote, camioane, autobuze, precum și pentru vehiculele din domeniul sporturilor cu motor (circuit de curse/raliuri).

Compania investește în mod continuu în cercetare și dezvoltare pentru a oferi clienților mereu o calitate superioară la nivel de excelență tehnologică. Hankook Tire dezvoltă și produce soluții de anvelope în cinci centre de dezvoltare și opt fabrici importante din întreaga lume. În Europa, dezvoltarea soluțiilor pentru anvelope și a echipamentelor originale pentru piețele locale se efectuează în centrul tehnologic Hankook din Hanovra, Germania, în conformitate cu specificațiile producătorilor europeni de vârf din domeniul construcțiilor de autovehicule. Pentru piața europeană anvelopele sunt produse în fabrica ultra-modernă a companiei din Rácalmás, Ungaria, care a fost inaugurată în 2007 și este în continuă extindere. Aproximativ 3.000 de angajați produc în prezent până la 19 milioane de anvelope pe an pentru autoturisme, SUV-uri și camioane utilitare ușoare.

Sediul central european și german al producătorului de anvelope se află în Neu-Isenburg, lângă Frankfurt am Main. În Europa, Hankook are înființate sucursale în Franța, Marea Britanie, Italia, Olanda, Austria, Polonia, Rusia, Serbia, Suedia, Spania, Republica Cehă, Turcia, Ungaria și Ucraina. Anvelopele Hankook sunt vândute direct în alte țări europene prin distribuitori regionali. Compania are 20.000 de angajați în întreaga lume și livrează produsele sale în peste 180 de țări. Liderii printre producătorii de automobile au încredere în anvelopele Hankook ca echipamente originale din dotare. Un procentaj de aproximativ 34 la sută din vânzările globale ale companiei este obținut din regiunea europeană și CSI. Hankook Tire este reprezentat în renumitul Dow Jones Sustainability Index World (DJSI World) din 2016.

Pentru mai multe informații accesați [www.hankooktire-mediacenter.com](http://www.hankooktire-mediacenter.com) sau [www.hankooktire.com](http://www.hankooktire.com)

|  |
| --- |
| **Contact:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germania |
| **Felix Kinzer**Directortel.: +49 (0) 61 02 8149 – 170f.kinzer@hankookreifen.de | **Larissa Büsch**PR Managertel.: +49 (0) 6102 8149 – 173l.buesch@hankookreifen.de | **Stefan Prohaska**PR Assistanttel.: +49 (0) 6102 8149 – 171s.prohaska@hankookreifen.de  |  |